San Pedroren erretaula (Urduña)

San Pedroren erretuala Urduñako Andra Mari elizan gorde den 16. mendeko erretaula flandestar bat da, Brabanteko eskualdean jatorria duena, eta 1516. urtearen inguruan datatua.

 Historia 
Erretaula kokatua dagoen kapera 16. mende hasierakoa da, eta 1516. urtean amaitu zen eraikuntza, hain zuzen haren babesle Juan Saenz de Herran Fernandez de Arbietok testamentua utzi zionean, kapera zaindu zedin mahasti batek emandako errentekin: ordurako erretaula han zela adierazten du horrek. Saenz de Herran eta Fernandez de Arbieto familiaren armarria agertzen da erdiko laukian San Petriren ondoan.

Olaso familiak 1898. urtean erosi zuen kapera. 1906. urtean kapera zaharberritu egin zen Jose Maria Basterra arkitektoaren proiektu bati jarraiki.

 Deskribapena 
Erretaiularen altzariak hiru kale eta bi gorputz ditu banku edo predela baten gainean.

San Petriren bizitza eta Kristorena konparatzen dira erliebeetan, lehen gorputzean apostoluarenak, eta bigarrenean Jesusenak, Nekaldian, Gurutziltzaketan eta Piztueran zentratuak. Erdiko laukian, aurreratuta altzarian, San Petri dago.

Beheko banku edo predelan erdiko posizio nabarmena San Gregorioren mezak hartzen du, eta alboetan daude Joan Ebanjelaria, San Andres, San Paulo eta Santa Katalina Alexandriakoa. 

Polikromia eta urreztatzea aberatsa eta ikusgarria da, eta Flandriako jatorria agerikoa da irudien egikeran.

 Iruditegia 

 Erreferentziak 

 Kanpo estekak 

Kategoria:Euskal Herriko erretaula flandestarrak
Kategoria:Urduña